CELEX: 32012D0702
Language: da
Date: 2012-11-13 00:00:00
Title: 2012/702/EU: Kommissionens gennemførelsesafgørelse af 13. november 2012 om ændring af beslutning 2008/855/EF for så vidt angår forsendelse til andre medlemsstater af visse typer kød og kødprodukter fra berørte medlemsstater med områder, som er angivet i del III i bilaget til samme beslutning (meddelt under nummer C(2012) 7977)  EØS-relevant tekst

15.11.2012   
            
            
               DA
            
            
               Den Europæiske Unions Tidende
            
            
               L 318/71
            
         KOMMISSIONENS GENNEMFØRELSESAFGØRELSE
   af 13. november 2012
   om ændring af beslutning 2008/855/EF for så vidt angår forsendelse til andre medlemsstater af visse typer kød og kødprodukter fra berørte medlemsstater med områder, som er angivet i del III i bilaget til samme beslutning
   (meddelt under nummer C(2012) 7977)
   (EØS-relevant tekst)
   (2012/702/EU)
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4, og
   ud fra følgende betragtninger:
   
               (1)
            
            
               Ved Kommissionens beslutning 2008/855/EF af 3. november 2008 om dyresundhedsmæssige foranstaltninger til bekæmpelse af klassisk svinepest i visse medlemsstater (3) er der fastsat visse foranstaltninger til bekæmpelse af klassisk svinepest i medlemsstater eller regioner i medlemsstater som angivet i bilaget til samme beslutning.
            
         
               (2)
            
            
               Det fastsættes i artikel 7, stk. 1, i beslutning 2008/855/EF, at de berørte medlemsstater med områder, som er angivet i del III i bilaget til samme beslutning, skal sørge for, at ingen sendinger af fersk kød af svin fra bedrifter, der ligger i de i del III i bilaget angivne områder, eller tilberedt kød eller kødprodukter bestående af eller indeholdende sådant kød sendes til andre medlemsstater fra de pågældende områder.
            
         
               (3)
            
            
               Det fastsættes i artikel 8a i beslutning 2008/855/EF, at de berørte medlemsstater med områder, som er angivet i del III i bilaget til samme beslutning, på visse betingelser kan tillade forsendelse til andre medlemsstater af fersk svinekød af svin fra bedrifter, der ligger uden for de i del III i bilaget angivne områder, samt tilberedt kød og kødprodukter bestående af eller indeholdende sådant kød.
            
         
               (4)
            
            
               Det fastsættes i artikel 8c i beslutning 2008/855/EF, at de berørte medlemsstater med områder, som er angivet i del III i bilaget til samme beslutning, uanset artikel 7, stk. 1, på visse betingelser kan tillade forsendelse af fersk svinekød og af tilberedt kød og kødprodukter bestående af eller indeholdende sådant kød til andre medlemsstater.
            
         
               (5)
            
            
               I artikel 8a og 8c i beslutning 2008/855/EF er der foreskrevet to kanaliseringssystemer for fersk svinekød samt tilberedt kød og kødprodukter bestående af eller indeholdende sådant kød, som opfylder bestemte betingelser, for at sikre, at de ikke udgør nogen risiko for så vidt angår klassisk svinepest-agensen. Slagterier, opskæringsvirksomheder og kødforarbejdningsvirksomheder kan derfor arbejde med begge systemer samtidig, uden at der skabes yderligere risici, forudsat at visse yderligere krav vedrørende anmeldelse af listerne over bedrifter og virksomheder er på plads. De to bestemmelser om de to systemer kan således slås sammen, og bedrifter, slagterier, opskæringsvirksomheder og kødforarbejdningsvirksomheder, der opfylder kravene, kan godkendes i overensstemmelse hermed.
            
         
               (6)
            
            
               For at sikre en korrekt overvågning af og gennemsigtighed i funktionen af kanaliseringssystemet for fersk svinekød og visse typer tilberedt kød og kødprodukter bestående af eller indeholdende sådant kød bør de medlemsstater, der anvender systemet, opbevare en ajourført liste over de bedrifter, slagterier, opskæringsvirksomheder og kødforarbejdningsvirksomheder, der er godkendt for så vidt angår kanaliseringssystemet, og denne liste bør rettidigt stilles til rådighed for Kommissionen og de øvrige medlemsstater.
            
         
               (7)
            
            
               Beslutning 2008/855/EF bør derfor ændres i overensstemmelse hermed.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   I beslutning 2008/855/EF foretages følgende ændringer:
   
               1)
            
            
               Artikel 8a affattes således:
               »Artikel 8a
               Forsendelse af fersk svinekød samt tilberedt kød og kødprodukter bestående af eller indeholdende sådant kød fra berørte medlemsstater med områder, som er angivet i del III i bilaget, til andre medlemsstater
               1.   De berørte medlemsstater med områder, som er angivet i del III i bilaget, kantillade forsendelse til andre medlemsstater af fersk svinekød af svin, som siden fødslen er holdt på bedrifter, der ligger uden for de i del III i bilaget angivne områder, samt tilberedt kød og kødprodukter bestående af eller indeholdende sådant kød, såfremt kødet, det tilberedte kød og kødprodukterne er produceret, oplagret og forarbejdet på virksomheder, der er godkendt i henhold til stk. 4.
               2.   Uanset artikel 7, stk. 1, kan medlemsstater med områder, som er angivet i del III i bilaget, tillade forsendelse af fersk svinekød og af tilberedt kød og kødprodukter bestående af eller indeholdende sådant kød til andre medlemsstater, hvis:
               
                           a)
                        
                        
                           kødet hidrører fra svin, der har været holdt på bedrifter, som ligger i områder, der er angivet i del III i bilaget, og som er godkendt i overensstemmelse med stk. 3
                        
                     
                           b)
                        
                        
                           produkterne er fremstillet på slagterier, opskæringsvirksomheder og kødforarbejdningsvirksomheder, der er godkendt i overensstemmelse med stk. 4.
                        
                     3.   Medlemsstatens kompetente myndighed godkender kun bedrifter med henblik på stk. 2, litra a), hvis de pågældende bedrifter:
               
                           a)
                        
                        
                           gennemfører en biosikkerhedsplan, der er godkendt af den kompetente myndighed
                        
                     
                           b)
                        
                        
                           kun har indsat svin fra bedrifter:
                           
                                       i)
                                    
                                    
                                       der er godkendt i overensstemmelse med denne afgørelse, eller
                                    
                                 
                                       ii)
                                    
                                    
                                       der ligger i områder, som ikke er angivet i bilaget, og som ikke har været genstand for restriktioner med hensyn til klassisk svinepest i henhold til national lovgivning eller EU-lovgivning i en periode på seks måneder inden indsættelsen af svinene; perioden forud for datoen for godkendelse af bedriften i overensstemmelse med denne afgørelse indgår i perioden på seks måneder
                                    
                                 
                     
                           c)
                        
                        
                           regelmæssigt tilses af den kompetente myndighed med intervaller på højst tre måneder; under sådanne tilsyn skal den kompetente myndighed mindst:
                           
                                       i)
                                    
                                    
                                       følge de retningslinjer, der er fastsat i kapitel III i bilaget til beslutning 2002/106/EF
                                    
                                 
                                       ii)
                                    
                                    
                                       foretage en klinisk undersøgelse i overensstemmelse med kontrol- og prøvetagningsprocedurerne i del A i kapitel IV i bilaget til beslutning 2002/106/EF
                                    
                                 
                                       iii)
                                    
                                    
                                       efterse, at bestemmelserne i artikel 15, stk. 2, litra b), andet led samt fjerde til syvende led, i direktiv 2001/89/EF anvendes på en effektiv måde
                                    
                                 
                                       iv)
                                    
                                    
                                       omgående suspendere godkendelsen eller trække den tilbage, hvis ovennævnte betingelser ikke er overholdt
                                    
                                 
                     
                           d)
                        
                        
                           regelmæssigt underkastes en laboratorieovervågningsordning, hvor dyrene har været underkastet laboratorietest for klassisk svinepest med negativt resultat på prøver udtaget i overensstemmelse med prøvetagningsprocedurerne i den overvågningsplan for klassisk svinepest, der er gennemført af den kompetente myndighed i en periode på mindst seks måneder inden flytningen til slagteriet
                        
                     
                           e)
                        
                        
                           ligger i centrum af et område med en radius på mindst 3 km, hvor dyrene på svinebedrifterne har været underkastet laboratorietest for klassisk svinepest med negativt resultat på prøver udtaget i overensstemmelse med prøvetagningsprocedurerne i den overvågningsplan for klassisk svinepest, der er gennemført hvert kvartal af de kompetente myndigheder
                        
                     
                           f)
                        
                        
                           ligger i en region, hvor:
                           
                                       —
                                    
                                    
                                       der er gennemført et program for bekæmpelse og overvågning af klassisk svinepest, som er godkendt af Kommissionen
                                    
                                 
                                       —
                                    
                                    
                                       forekomsten og udbredelsen af klassisk svinepest hos tamsvin og vildtlevende svin er faldet betydeligt
                                    
                                 
                                       —
                                    
                                    
                                       der ikke i de seneste 12 måneder er påvist klassisk svinepestvirus i cirkulation hos svin.
                                    
                                 
                     4.   Medlemsstaternes kompetente myndigheder godkender udelukkende slagterier, opskæringsvirksomheder og kødforarbejdningsvirksomheder med henblik på anvendelsen af stk. 1 og stk. 2, litra b), hvor produktionen, oplagringen og forarbejdningen af fersk kød, tilberedt kød og kødprodukter bestående af eller indeholdende sådant kød, der må forsendes til andre medlemsstater, finder sted adskilt fra produktionen, oplagringen og forarbejdningen af andre produkter bestående af eller indeholdende fersk kød, tilberedt kød og kødprodukter bestående af eller indeholdende kød fra svin, der har oprindelse i eller kommer fra bedrifter i områder, som er angivet i del III i bilaget, bortset fra dem, der er godkendt i henhold til stk. 3.
               5.   Svinekød, tilberedt kød og kødprodukter som omhandlet i stk. 1 og 2 skal mærkes således:
               
                           a)
                        
                        
                           Fersk svinekød skal mærkes som fastsat i afsnit I, kapitel III, i bilag I til forordning (EF) nr. 854/2004.
                        
                     
                           b)
                        
                        
                           Tilberedt kød og kødprodukter skal mærkes som fastsat i afsnit I i bilag II til forordning (EF) nr. 853/2004.
                        
                     6.   De medlemsstater, der anvender bestemmelserne i stk. 1 eller den i stk. 2 omhandlede undtagelse, skal føre en ajourført liste over de bedrifter, slagterier, opskæringsvirksomheder og kødforarbejdningsvirksomheder, der er godkendt i henhold til stk. 3 og 4. Denne liste skal mindst angive navn, adresse og officielt registreringsnummer, virksomhedstype og dato for godkendelse. Den pågældende liste, og alle ajourføringer af den, skal anmeldes til Kommissionen og de øvrige medlemsstater inden for 24 timer efter godkendelse af den første bedrift eller virksomhed eller enhver efterfølgende ændring heraf.«
            
         
               2)
            
            
               Artikel 8c udgår.
            
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 13. november 2012.
      
         
            På Kommissionens vegne
         
         Maroš ŠEFČOVIČ
         
            Næstformand
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  EUT L 302 af 13.11.2008, s. 19.